Aika		Keskiviikkona 1.7.2015 kello 18.03-19.48

Paikka		Kerhotupa	

Läsnä		Veli Immonen puheenjohtaja
		Sini Nieminen sihteeri
		Tuulikki Soisalo
		Esko Hellsten
		Petri Miikkola
		Heikki Suuronen
		Tapio Takala
		Sirkku Säilä-Pietilä
		Tuula Laakso (§9 asti)
		Eila Lindström

Kutsuttuna	Anneli Haapalainen taloudenhoitaja/käteiskassanhoitaja
		Erja Mononen taloudenhoitaja
		Erkki Karulinna isäntä

Toimihenkilövalinta
Yhdistyksen uudeksi taloudenhoitajaksi valittiin Erja Mononen ja käteiskassaa hoitaa tämän kesäkauden vielä Anneli Haapalainen.

Tulevia tapahtumia
Tupperware-kutsut torstaina 2.7 Kesäkahvilan yhteydessä kello 18.

Pihakirppis lauantaina 11.7. Mukaan voi osallistua ketkä haluavat. Ilmapallo portinpielessä toimii merkkinä ostajille. Lisäinfoa aiheesta nettisivuilla ja ilmoitustaululla lähiaikoina.

Alueemme olympialaiset lauantaina 1.8 kello 11 alkaen. Lajeina lasten juoksut sekä tikka ja kuulakikka.

Aluejärjestön kesäkisat Herttoniemessä lauantaina 2.8, ilmoitustaululla lisäinfoa. Toivomme saavamme joukkueet ainakin mölkkyyn, petankiin, tikkaan ja kuulakikkaan. Lisäksi olisi mahtavaa, jos lasten juoksuihin saataisiin osallistujia! Otathan yhteyttä isäntä Ekiin jos olet kiinnostunut.

Kaniongelma
Varaisäntä Tapsa on luvannut olla yhteydessä kaupungin kaniasioista vastaavaan henkilöön asian tiimoilta kunhan hän palaa lomilta.

Pingispöytä
On ehdotettu, että pingispöydän voisi nostaa välillä sisään Kerhotaloon, jolloin pingistä voisi pelata tuulisemmallakin säällä. 

Ensiapuasiat
Olisi tärkeää tietää, ketkä alueella olevista ovat ensiaputaitoisia ja/tai terveydenhuoltoalan ihmisiä. Voit ilmoittautua joko sihteerille tai jäsensihteerille eli Eskolle. Hallitus miettii sopivaa paikkaa ensiapukaapille, josta löytyisi mm sidetarpeita.

Nimettömästä polusta Ärtin poluksi
Hallitus tulee ehdottamaan syyskokouksessa, että tällä hetkellä vailla nimeä oleva polku nimettäisiin Ärtin poluksi. 

Hallituksen tulevat kokoukset
Seuraavat kokoukset pidetään keskiviikkona 29.7 ja tiistaina 18.8. 

Rakennus- ja toimenpideilmoitukset hyvissä ajoin rakennustoimikunnan jäsenelle. Kiireellisissä tilanteissa hallitus voi käsitellä ilmoituksen sähköpostitse, ole silloin yhteydessä suoraan sihteeriin!